<h2>关于于谦的古诗有</h2><br>啦啦啦啦啦啦<br><h2>于谦写的诗</h2><br>岳忠武王祠 匹马南来渡浙河,汴城宫阙远嵯峨。<br>中兴诸将谁降敌,负国奸臣主议和。<br>黄叶古祠寒雨积,清山荒冢白云多。<br>如何一别朱仙镇,不见将军奏凯歌。<br>咏煤炭 凿开混沌得乌金,藏蓄阳和意最深。<br>爝火燃回春浩浩,洪炉照破夜沉沉。<br>鼎彝元赖生成力,铁石犹存死后心。<br>但愿苍生俱饱暖,不辞辛苦出山林。<br>出塞 健儿马上吹胡笳,旌旗五色如云霞。<br>紫髯将军挂金印,意气平吞瓦剌家。<br>瓦剌穷胡真犬豕,敢向边疆挠赤子。<br>狼贪鼠窃去复来,不解偷生求速死。<br>将军出塞整戎行,十万戈矛映雪霜。<br>左将才看收部落,前军又报缚戎王。<br>羽书捷奏上神州,喜动天颜宠数优。<br>不愿千金万户侯,凯歌但愿早回头。<br>入京 手帕蘑菇与线香,本资民用反为殃。<br>清风两袖朝天去,免得闾阎话短长<br>上太行 西风落日草斑斑, 云薄秋空鸟独还。<br>两鬓霜华千里客, 马蹄又上太行山。<br>石灰吟 千锤万击出深山, 烈火焚烧若等闲。<br>粉骨碎身全不怕, 要留清白在人间。<br>荒村 村落甚荒凉,年年苦旱蝗。<br>老翁佣纳债,稚子卖输粮。<br>壁破风生屋,梁颓月堕床。<br>那知牧民者,不肯报灾伤。<br>除夜宿太原寒甚 寄语天涯客, 轻寒底用愁。<br>春风来不远, 只在屋东头。